ብሩህ ኣንፈት ናጽነት ደቀንስትዮ ስዑዲ ሚስተር ኣልጁበይር እቲ ኩነት ደይ መደይ ኢልካ ዝተፈጸመ መቕተልቲ`ዩ ክብል ገሊጽዎ። `ኩሉ`ቲ ሓቅታት ንምፍላጥ ቆሪጽና ኣለና፡ ነቶም ነዚ መቕተልቲ ዝፈጸሙ ንምቕጻዕ`ውን ቆሪጽና`ለና` ኢሉ ንሱ። `እቶም ነዚ ዝፈጸሙ ውልቀ-ሰባት ካብ ስልጣኖም ወጻኢ`ዮም ፈጺሞሞ` ድማ ኢሉ። `ብርግጽ፡ ዓቢ ጌጋ`ዩ ተፈጺሙ። እቲ ነቲ ጉዳይ ንምሽፋን ዝተገብረ ፈተነ ድማ ነቲ ዝተፈጸመ ጌጋ ዝያዳ ሓላሊኽዎ` ኢሉ ኣል ጁበይር። ሰበ-ስልጣን ሱዕዲ እቲ ሬሳ ኣበይ ከምዘሎ`ውን ኣይፈልጡን ነይሮም፡ ብትእዛዝ ወራስ ዓራት መሓመድ ቢን ሳልማን ግን ኣፍተፈጸምን ኢሉ። `ዋላ`ቲ ላዕለዋይ ኣካል ትካል ስለያና`ውን ኣይፈልጥን ነይሩ` ብምባል ድማ `ፋሉል ስርሒት` እዩ ነይሩ ኢሉ። ሱዕዲ ዓረብ ምስ`ዚ ጉዳይ ዝተሓሓዝ 18 ሰባት ከምዝኣሰረትን፡ ክልተ ተሓጋገዝቲ መሓመድ ቢን ሳልማን ካብ ስልጣን ከምዝኣለየትን ሓደ ብቢን ሳልማን ዝምራሕ ንትካል ስለያ`ታ ሃገር ዝጽግን ኣካል ከምዘቖመትን ኣፍሊጣ`ላ። ንጉስ ሳልማንን ወራስ ዓራት ልኡል መሓመድ ሳልማንን ብሰንበት ንወዲ ኻሾጂ ደዊሎም ብሞት ኣቡኡ ዝተሰምዖም ሓዘን ከምዝገለጽሉ ሱዕዲ ፕረስ ኤጀንሲ ጸብጺባ። ዓለም-ለኻዊ ግብረ-መልሲ`ኸ?
